Butrinti Milli Parkı
Butrinti Milli Parkı (алб. Parku Kombëtar i Butrintit) — Albaniyanın cənubunda yerləşən milli park. Milli park Saranda şəhərindən 18 km cənubda yerləşir. Parkın sahəsi 9424 hektardır (94,244 km²) və ərazi üçün təpəliklər, şirin sulu göllər, bataqlıqlar, düzənliklər və adalar xarakterikdir. Park ərazisində 1200 dən çox bitki və heyvan qorunur. Qorunan təbii obyektlərdən Butrinti gölünü, Vivari boğazını, Ksamil adasını və qoruq-muzey olan qədim Butrinti şəhərini misal göstərmək olar. Milli park Korfu boğazının şərq sahillərində, ölkənin ən ucqar cənubunda yerləşir. Yarımada boyu uzanan park Butrinti gölü və Vivari boğazı ilə əhatələnib. Boğaz gölü İon dənizi ilə birləşdirir. Dənizə yaxınlıq ərazidə aralıq dənizi iqliminin hakim olması ilə nəticələnib: yumşaq qış, qızmar və quru yay. Park ərazisinin əsas hisəsi önəmli arxeoloji məkandır. Antik şəhər Butrinti, orta əsrlərə aid qala divarlıarı, böyük bazilka, roma teatrı və iki qala parkın önəmli tarixi yerlərindən biri hesab olunur. Beynəlxalq Təbiətin və Təbii Sərvətlərin Mühafizəsi Birliyi Butrintini milli park kimi II kateqoriyaya aid edir. 1992-ci ildən mili park və muzey UNESCO-nun Ümumdünya irsinə daxil edilmiş. Su-bataqlıq hövzəsi hesab olunan laqunlar Ramsar konvensiyası ilə qorunma altındadır. Butrinti gölü müxtəlif önəmli quşların və bitkilərin məkanı hesab olunur.